**A Líceumi Diákszövetség éves rendes közgyűlésének jegyzőkönyve**

**2017. 05. 20.**

A kezdés időpontja:15:40

*A jelenléti ívet csatoljuk a jegyzőkönyvhöz.*

A jelenlévők száma nem éri el a megfelelő létszámot, így a második, megismételt közgyűlés időpontját 15:55-re tűzik ki.

A megismételt közgyűlést megnyitja dr. Gimesi Szabolcsné 15.55-kor. Köszönetét és örömét fejezi ki a megjelenteknek.

A jegyzőkönyv vezetésére Kő-Czákler Juditot kéri fel, hitelesítőnek pedig Holdonner Lászlót és Locsmándi Dánielt, akiket a közgyűlés egyhangú szavazatával elfogad.

Elnök asszony felkéri Csukásné Bencsik Zsuzsa titkárt, hogy tartsa meg a Diákszövetség éves beszámolóját.

*A Titkári Beszámolót csatoljuk a jegyzőkönyvhöz.*

A titkári beszámoló elfogadása egyhangú, hozzászólás nincs.

Dr. Gimesi Szabolcsné megkéri Tölli Balázs igazgató urat, hogy olvassa fel Tóthné Szakály Liliann pénzügyi beszámolóját. (Tóthné Szakály Liliann pénztáros más elfoglaltsága miatt távol volt.)

*A Pénzügyi Beszámolót csatoljuk a jegyzőkönyvhöz*.

A pénzügyi beszámolót a közgyűlés egyhangúan elfogadja.

Friedrich András, a Felügyelő Bizottság elnöke elmondja, hogy a pénzügyi beszámolót átnézte, a kimutatásokat ellenőrizte és mindent rendben talált.

A beszámolót a közgyűlés egyhangúan elfogadta.

Ezután Tölli Balázs igazgató úr beszámol a közgyűlésnek az öregdiákoknak az iskolában végzett éves támogató munkájukról. Kiemeli Fazekas Botond öregdiákot, aki az iskola internet hálózatának kifejlesztésében segített, mintegy 1000 000 Ft-os hozzájárulásával.

Elnök asszony kiemeli a Diákszövetség létének erkölcsi fontosságát, ami túlmutat az anyagiakon. Azonban az is tény, hogy egyre több támogatásra szoruló diák jár a Líceumba, akiknek fontos lenne tanulmányaikhoz a Diákszövetség anyagi hozzájárulása.

Wappel Kálmán öregdiák rákérdez, hogy hány olyan tagja van a Diákszövetségnek, aki levelet kap.

Csukásné Bencsik Zsuzsa titkár válaszol, hogy 560 körüli a tagok száma, ebből 480 levelet postáztak, a fiatalabb generációt e-mailben értesítik. Nagy probléma azonban a tagok pontos nyilvántartása, a lakcím, e-mailcím változásokról nem mindig értesül a titkár. Az iskola honlapján található Öregdiák oldalt kevesen keresik fel, pedig ott megtalálható a Diákszövetség számlaszáma is.

Wappel Sándor a tagok toborozására ötletként veti fel, hogy az érettségi találkozóra jövő diákokat keressék fel.

Tölli Balázs igazgató úr biztatását fejezte ki a Diákszövetség munkájához, szerinte a többi evangélikus iskola öregdiák szövetségéhez képest jól működik a Líceum diákszövetsége. Minden diák örül, aki segítséget kap, jó helyre jut a támogatás, és szinte mindennap érzi az öregdiákok támogatását, hiszen nem mindig az anyagi támogatások a legfontosabbak. Végül köszönetet mond öregdiákok sokféle téren adott segítségéért, és kéri további támogatásukat is.

Dr. Gimesi Szabolcsné elnök asszony ismerteti, hogy jövő évben ünnepli a Diákszövetség megalakulásának 100. évfordulóját, amit méltóképpen szeretnének megünnepelni. Ehhez szívesen vesznek mindenféle ötletet, segítséget. Végül örömét fejezi ki, hogy még mindig ennyien jelen vannak, és reméli, még többen lesznek jövőre!

A közgyűlést az iskola tanulói által adott Líceumi Gála zárta.

Sopron, 2017. május 20.

 Kő-Czákler Judit

 jegyzőkönyvvezető

 Holdonner László Locsmándi Dániel

 hitelesítő hitelesítő

.